Rusiya KİV-ləri xəbər verir ki, bu hadisə iyunun 4-də baş verib. Zərərçəkən-Sankt-Peterburq Dövlət Universitetinin mexanika-riyaziyyat fakültəsinin 1-ci kurs tələbəsi “Resurs” MMC adlı işədüzəltmə firmasının internetdə yerləşdirdiyi elanları oxuyaraq firmanın ofisinə gedib. Orada ondan tibbi sığorta və digər sənədlər üçün 2500 rubl alıblar, hansısa müqaviləyə imza atdırıblar. Aradan bir neçə həftə keçsə də tələbə ona vəd edilən işə qəbul olunmayıb və pulunu geri almaq üçün iyunun 4-də firmanın ofisinə yollanıb. Burada firmanın mühafizəçisi işləyən Zaur Kərimovla onun arasında mübahisə yaranıb və Kərimov tapança ilə tələbəyə atəş açıb. O, ağır yaralanıb və hazırda reanimasiyadadır.